CELEX: 52010PC0488
Language: sl
Date: 2010-09-23
Title: Predlog UREDBA EVROPSKEGA PARLAMENTA IN SVETA o spremembi Uredbe Sveta (ES) št. 1288/2009 o uvedbi prehodnih tehničnih ukrepov za obdobje od 1. januarja 2010 do 30. junija 2011

|

52010PC0488

/* KOM/2010/0488 končno - COD 2010/0255 */  Predlog UREDBA EVROPSKEGA PARLAMENTA IN SVETA o spremembi Uredbe Sveta (ES) št. 1288/2009 o uvedbi prehodnih tehničnih ukrepov za obdobje od 1. januarja 2010 do 30. junija 2011  

	[pic] | EVROPSKA KOMISIJA |Bruselj, 23.9.2010COM(2010) 488 konč.2010/0255 (COD)PredlogUREDBA EVROPSKEGA PARLAMENTA IN SVETAo spremembi Uredbe Sveta (ES) št. 1288/2009 o uvedbi prehodnih tehničnih ukrepov za obdobje od 1. januarja 2010 do 30. junija 2011OBRAZLOŽITVENI MEMORANDUMKomisija je 4. junija 2008 podala predlog Uredbe Sveta o ohranjanju ribolovnih virov s tehničnimi ukrepi [1]. Predlog naj bi nadomestil Uredbo Sveta (ES) št. 850/98 za ohranjanje ribolovnih virov s tehničnimi ukrepi za varovanje nedoraslih morskih organizmov[2] ter nekatere tehnične ukrepe iz Priloge III k Uredbi Sveta (ES) št. 43/2009[3] o določitvi ribolovnih možnosti za leto 2009 in s tem povezanih pogojev za nekatere staleže rib in skupine staležev rib.Predlagana Uredba Sveta ni bila sprejeta pred datumom, na katerega so se ukrepi iz Priloge III k Uredbi (ES) št. 43/2009 nehali uporabljati. Zaradi pravne varnosti in nadaljnjega pravilnega ohranjanja in upravljanja staležev je bila sprejeta Uredba Sveta (ES) št. 1288/2009 o uvedbi prehodnih tehničnih ukrepov za obdobje od 1. januarja 2010 do 30. junija 2011[4], s katero je bilo določeno nadaljevanje veljavnosti začasnih tehničnih ukrepov iz Priloge III k Uredbi (ES) št. 43/2009 za prehodno obdobje 18 mesecev.Zaradi novih zahtev Lizbonske pogodbe je Komisija v letu 2010 umaknila predlog za uredbo Sveta o ohranjanju ribolovnih virov s tehničnimi ukrepi. Osnovna načela tehničnih ukrepov bi bila določena v novi osnovni uredbi o sedanji reformi skupne ribiške politike, za katero naj bi bil predlog podan v tretjem četrtletju leta 2011.Uredba (ES) št. 1288/2009 bo prenehala veljati 30. junija 2011. Ker trenutno noben zakonodajni akt ne določa trajnih tehničnih ukrepov ter da se zagotovita pravna varnost in ohranjanje morskih virov, je primerno podaljšati veljavnost navedene uredbe za dodatnih 18 mesecev, tj. do 1. januarja 2013.Predlog nima finančnega vpliva na proračun Evropske unije.  2010/0255 (COD)PredlogUREDBA EVROPSKEGA PARLAMENTA IN SVETAo spremembi Uredbe Sveta (ES) št. 1288/2009 o uvedbi prehodnih tehničnih ukrepov za obdobje od 1. januarja 2010 do 30. junija 2011EVROPSKI PARLAMENT IN SVET EVROPSKE UNIJE STA –ob upoštevanju Pogodbe o delovanju Evropske unije in zlasti člena 43(2) Pogodbe,ob upoštevanju predloga Evropske komisije[5],ob upoštevanju mnenja Evropskega ekonomsko-socialnega odbora[6],po posredovanju osnutka zakonodajnega akta nacionalnim parlamentom,po rednem zakonodajnem postopku,ob upoštevanju naslednjega:1.  Uredba Sveta (ES) št. 1288/2009 z dne 27. novembra 2009 o uvedbi prehodnih tehničnih ukrepov za obdobje od 1. januarja 2010 do 30. junija 2011[7] določa nadaljevanje veljavnosti začasnih tehničnih ukrepov iz Priloge III k Uredbi (ES) št. 43/2009, da se omogoči nadaljnja uporaba navedenih ukrepov, dokler se ne sprejmejo trajni ukrepi na podlagi predloga Komisije z dne 4. junija 2008 za novo uredbo o ohranjanju ribolovnih virov s tehničnimi ukrepi[8] .2.  Glede na prihodnjo reformo skupne ribiške politike (SRP) in na pomen te reforme za vsebino in področje uporabe trajnih tehničnih ukrepov, je primerno preložiti sprejetje navedenih tehničnih ukrepov, dokler Evropski parlament in Svet ne odločita o novi uredbi o ohranjevanju in trajnostnem izkoriščanju ribolovnih virov v okviru skupne ribiške politike, ki bi Uredbo (ES) št. 2371/2002 nadomestila s 1. januarjem 2013.3.  Zaradi nadaljnjega pravilnega ohranjanja in upravljanja staležev se morajo trenutno veljavni tehnični ukrepi uporabljati do navedenega datuma.4.  Ker se začasni tehnični ukrepi iz Uredbe (ES) št. 1288/2009 prenehajo uporabljati 1. julija 2011, je treba navedeno uredbo spremeniti in podaljšati njeno veljavnost do 1. januarja 2013 –SPREJELA NASLEDNJO UREDBO:Edini ČlenUredba (ES) št. 1288/2009 se spremeni:5.  Člen 1 se spremeni:(a) V odstavku 1 se besede „30. junija 2011“ nadomestijo z besedami „1. januarja 2013“.(b) Odstavek 2 se spremeni:(i) pododstavek (a) se spremeni:-  v točki (i) se besede „drugem odstavku točke 6.8“ izbrišejo;-  v točki (ii) se besede „Od 1. januarja 2010 do 30. junija 2011“ nadomestijo z besedami „Od 1. januarja 2010 do 1. januarja 2013“;-  v točki (iv) se besede „30. junija 2011“ nadomestijo z besedami „1. januarja 2013“;-  v točki (v) se drugi pododstavek nadomesti z naslednjim:„Zadevne države članice Komisiji predložijo predhodno poročilo o skupni količini ulovov in zavržkov plovil, ki so vključena v program opazovanja, in sicer najpozneje 30. junija leta izvajanja programa. Končno poročilo za zadevno koledarsko leto se predloži najpozneje 1. februarja leta, ki sledi navedenemu koledarskemu letu.“;-  doda se naslednja točka (vi):„(vi) drugi odstavek točke 6.8 se nadomesti z naslednjim: „Zadevne države članice Komisiji rezultate poskusov predložijo najpozneje 30. septembra leta njihove izvedbe“;(ii) v pododstavku (e) se besede „v letih 2010 in 2011“ izbrišejo;(iii) v pododstavku (h) se letnica „2010“ izbriše.6.  V členu 2 se besede „30. junija 2011“ nadomestijo z besedami „1. januarja 2013“.Ta uredba začne veljati sedmi dan po objavi v Uradnem listu Evropske unije .Ta uredba je v celoti zavezujoča in se neposredno uporablja v vseh državah članicah.V Bruslju, […]Za Evropski parlament Za SvetPredsednik Predsednik […] […] [1] COM(2008) 324 konč.[2] UL L 125, 27.4.1998, str. 1.[3] UL L 22, 26.1.2009, str. 1.[4] UL L 347, 24.12.2009, str. 6.[5] , , str. .[6] , , str. .[7] UL L 347, 24.12.2009, str. 6.[8] COM(2008) 324 konč.